PRITARTA

 Rudaminos vaikų lopšelio-darželio „Ąžuoliukas“

 tarybos 2021 m. sausio 21 d.

 posėdžio protokolu Nr. V2- 1

 PATVIRTINTA

 Rudaminos vaikų lopšelio-darželio Ąžuoliukas“

 direktoriaus 2021 m. kovo 2 d.

 įsakymu Nr. V1-32

**RUDAMINOS VAIKŲ LOPŠELIO – DARŽELIO ,,ąŽUOLIUKAS“**

**2021–2025 m. SVEIKATOS STIPRINIMO PROGRAMA**

**,,SVEIKŲ ĄŽUOLIUKŲ ŠALIS“**

TURINYS

1. bendrosios nuostatos
2. sITUACIJOS ANALIZĖ
3. SVEIKATOS STIPRINIMO PROGRAMOS TikslaS, prioritetai
4. SVEIKATOS STIPRINIMO PROGRAMOS uždaviniai, priemonės, laukiami rezultatai ir jų vertinimo rodikliai
5. SVEIKATOS STIPRINIMO PROGRAMOS ĮGYVENDINIMO VERTINIMAS
6. PROGRAMOS ĮGYVENDINIMO lėšų šaltiniai
7. baigiamosios nuostatos

**I skyrius**

**bendrosios nuostatos**

1. Rudaminos vaikų lopšelio-darželio „Ąžuoliukas“ Sveikatos stiprinimo „Sveikų ąžuoliukų šalis“ programa 2021-2025 mokslo metams (toliau – Programa), sudaryta atsižvelgus į strateginius įstaigos planus, ugdymo veiklos planą, metinį veiklos planą, bendruomenės poreikius, nustato 2021-2025 mokslo metams tikslus bei uždavinius, apibrėžia prioritetus ir priemones uždaviniams vykdyti.

2. Programa siekiama formuoti Rudaminos vaikų lopšelio – darželio ,,Ąžuoliukas“ ugdytinių sveikos gyvensenos įgūdžius, bendromis visos lopšelio – darželio bendruomenės pastangomis, stiprinti fizinę, psichinę bei socialinę sveikatą bei kurti sveikatai palankią aplinką.

3. Programa parengta vadovaujantis:

3.1. Mokyklų pripažinimo sveikatą stiprinančiomis mokyklomis tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2019 m. gegužės 31 d. Nr. V-651/V-665.

3.2. Rudaminos vaikų lopšelio – darželio ,,Ąžuoliukas“ 2020 – 2022 metų strateginiu veiklos planu, patvirtintu 2020 m. gegužės 5 d. įsakymu Nr. V1 -35.

3.3. Rudaminos vaikų lopšelio – darželio ,,Ąžuoliukas“ 2021 metų veiklos planu.

3.4. Metodinėmis rekomendacijomis ,,Sveikatos stiprinimo veiklos mokyklose vertinimo rodikliai ir jų taikymas“, Vilnius, 2019.

 4. Programą įgyvendins lopšelio-darželio „Ąžuoliukas“ administracija, mokytojai ir kiti pedagoginiame procese dalyvaujantys specialistai, visuomenės sveikatos priežiūros specialistas, ugdytiniai ir jų tėvai.

**II skyrius**

**SITUACIJOS ANALIZĖ**

Darželyje ugdomi 90 ikimokyklinio amžiaus (nuo 2 iki 6 metų) vaikų iš Rudaminos bendruomenės šeimų, veikia 5 grupės, 1 ankstyvojo amžiaus ir 4 ikimokyklinio amžiaus grupės.

Įstaigoje dirba 27 darbuotojai, 1 vadovas, 1 logopedas, 1 muzikos mokytojas, 1 neformaliojo (papildomojo) ugdymo (dailės) mokytoja, 1 neformaliojo (papildomojo) ugdymo (teatro) mokytojas, 1 judesio korekcijos mokytojas, 7 auklėtojos, 14 kitų darbuotojų.

Rudaminos vaikų lopšelyje – darželyje ,,Ąžuoliukas“ 2020 – 2021 m. m. sveikatos pažymų suvestines (forma Nr. 027 – 1/a ,,Vaiko sveikatos pažymėjimas“), pateikė 84 vaikai, 6 lopšelio – darželio ,,Ąžuoliukas“ ugdytiniai sveikatos pažymėjimų nepateikė. Vadovaujantis sveikatos pažymėjimuose pateiktais duomenimis, sveikatos sutrikimų turėjo 32 (38,1%) lopšelio – darželio ugdytinių. Analizuojant ikimokyklinio ugdymo įstaigų lankančių vaikų sveikatos sutrikimus, dažniausiai registruojami sutrikimai: specifinis tarimo sutrikimas – 13 (15,5%), raumenų ir skeleto sistemos sutrikimai – 5 (6%), kvėpavimo sistemos sutrikimai – 4 (4,8%), endokrininės, mitybos ir medžiagų apykaitos sistemos sutrikimai – 3 (3,6%), virškinimo sistemos sutrikimai – 1 (1,2%).

Pagal kūno masės indekso (KMI) standartus normalų svorį turėjo 78,6 proc. lopšelio – darželio ugdytinių, 10,6 proc. turėjo nepakankamą svorį, 6 proc. lopšelio – darželio ugdytiniams nustatytas antsvoris, 4,8 proc. – nutukimas. 82 vaikai priklauso pagrindinei fizinio pajėgumo grupei, 2 vaikai – parengiamajai fizinio pajėgumo grupei, kurie gali dalyvauti ugdymo veikloje laikydamasis rekomendacijų. Atleistų nuo kūno kultūros pamokų nėra.

Darželį lankantys vaikai gyvena ir auga kaimo vietovėje. Skirtingus vaikų ugdymosi poreikius sąlygoja vaikų individualios savybės, jų raidos ypatumai, įvairios vaikų gyvenimo ir ugdymosi sąlygos šeimose: apie 50 proc. vaikų auga kitakalbėje aplinkoje (lenkų, rusų, baltarusų).

Lopšelio-darželio strateginiame plane, ugdymo veiklos plane numatyta ugdymo aplinkos gerinimas, užtikrinantis vaikų saugumą ir emocinę gerovę, vaikų psichinės, fizinės, emocinės sveikatos stiprinimas. Dėmesys skiriamas sveikos mitybos ugdymui, fizinio aktyvumo skatinimui, sveikos aplinkos kūrimui, užkrečiamųjų ligų profilaktikai, asmens higienai, traumų ir sužalojimų prevencijai, psichikos sveikatos stiprinimui.

Nuo 2018 m. integruojama į ugdymo turinį keturiose ikimokyklinio ugdymo grupėse prevencinė socialinio- emocinio intelekto ugdymo programa „Kimochis“. Ugdymo procese ypatingas dėmesys skiriamas emocinio vaikų intelekto, socialinės kompetencijos ugdymuisi.

Siekiant sustiprinti vaikų sveikatos kompetencijos ugdymąsi nuo 2017 m. bendradarbiaujama su Vilniaus miesto visuomenės sveikatos biuru. Šios įstaigos specialistai dalyvauja ugdymo procese, veda sveikatingumo valandėles vaikams įvairiomis temomis, bendrauja su vaikais ir jų šeimomis aktualiomis sveikatos saugojimo ir stiprinimo temomis.

Įgyvendinamos sveikatą stiprinančios veiklos įstaigoje: kasdienė rytinė mankšta, bėgimo maratonas „Aš bėgu“, Europos judumo savaitė, Solidarumo bėgimas „Gelbėkit vaikus“, ULAC iniciatyva „Švarių rankų šokis“, dviračio diena „Rieda ratai rateliukai“, Kamuolio diena, judriujų žaidimų dienos, estafečių dienos, sportinės pramogos su kareiviais, pasienio darbuotojais, žygiai, sąmoningumo didinimo mėnuo „Be patyčių“, apsikabinimų diena, vaikų koncertas Fabijoniškių socialinių paslaugų centro gyventojams, Kaziuko darbeliai kūdikių namų „Šeimos slėnis“ vaikams (mylimukai, migdukai), senelių globos namų „Sevilis“ gyventojams (skarelės, kojinės, šalikai), VUL Neišnešiotų naujagimių skyriui (vilnonės kojinaitės), Tolerancijos diena, saugumo pramogos „Šviesoforas“, „Saugus eismas“, edukacinės veiklos „Mano mėgstamiausias vaisius, daržovė“, „Gaminu salotas“ , „Skaniausi pusryčiai“, „Moliūgo gimtadienis“, svečiuojasi ornitologas Gediminas Petkus, eigulys Raimondas Ereminas, ekskursija vaikams į Saugaus eismo klasę, parodos: „Daržoviukas“,

Organizuojamas papildomas ugdymas: šokių, krepšinio būreliai.

Kuriama saugi, šiuolaikiška, moderni ir funkcionali, humaniškumo ir demokratiškumo vertybėmis paremta ugdymo (si) aplinka. Darželio kieme įrengtos atskiros edukacinės erdvės įvairiems vaikų žaidimams: laisviesiems, tyrinėjimo, judriesiems ir sporto, saugaus eismo, muzikos, poilsio, skaitymo, rašymo, meniniams. Siekiant praplėsti lauko erdvių funkcionalumą ir kurti palankias sąlygas vaikų fizinei, meninei raiškai, rašytinės kalbos ugdymosi, kūrybinei veiklai, lauko aikštelėse įrengti stacionarūs lauko muzikos instrumentai, pakabintos rašomosios lentos, įrengtos daugiafunkcinės karstyklės. Dalis aikštelės skirta vaikų saugaus eismo nuostatų ir įgūdžių plėtojimuisi. Erdvė įrengta imituojant tikrą gatvę, įvairius eismo ženklus. Joje vaikai nuolat turi galimybę žaisti kūrybinius žaidimus, naudodami mašinėles, dviračius, paspirtukus, važiuokles. Taip pat šioje aikštelėje pavasarį ir rudenį vyksta saugaus eismo renginiai.

Grupėse yra priemonių: plakatas „Rankų plovimo taisyklės“; ženklas „Higiena tualete. Mergaitė“; ženklas „Higiena tualete. Berniukas“; žandikaulio modelis; stalo žaidimas „Mano diena“; dėlionė „Sveiko maisto piramidė“; magnetinė sveiko maisto piramidė; atminties žaidimas „Sveikas maistas“, ,,Pojūčių takelis“ ir kitos.

Pagal poreikį ir galimybes atnaujinamas ir papildomas sporto inventorius.

Darželis dalyvauja Europos Sąjungos finansuojamose programose: „Pienas vaikams“ ir „Vaisių vartojimo skatinimas mokyklose“.

Lopšelyje-darželyje veikia Vaiko gerovės komisija, joje aptariami individualūs vaiko ugdymosi poreikiai, analizuojamas pagalbos vaikui teikimo poreikis ir galimybės, pagalbos efektyvinimo būdai.

**SVEIKATOS STIPRINIMO IR UGDYMO VEIKLOS SITUACIJOS ANALIZĖ**

**( 2021-2025 m. veiklos SSGG (SWOT) analizė )**

|  |  |  |
| --- | --- | --- |
| **Veiklos sritys** | **Stiprybės** | **Silpnybės** |
| 1. **Sveikatos stiprinimo veiklos valdymo struktūra, politika ir kokybės užtikrinimas.**
 | * Sveikatos stiprinimo veiklą organizuoti grupė sudaryta iš administracijos atstovų, pedagogų, tėvų atstovų, visuomenės sveikatos priežiūros specialisto. Komandos nariai aiškiai pasiskirstę atsakomybėmis.
* Sveikatos saugojimo ir ugdymo kompetencijos stiprinimas įtrauktas į lopšelio-darželio strateginį, ugdymo veiklos planą, trumpalaikius planus, projektinę veiklą.
* Sveikatos saugojimo ir stiprinimo klausimai aptariami vaiko gerovės komisijoje, Mokytojų metodinėje taryboje. Numatyta informacijos sklaida Kindervibe programoje, Darželio internetinėje svetainėje, darželio laikraštyje „Ąžuoliukas“.
* Darželio sveikatos priežiūra vykdoma pagal sveikatos priežiūros specialisto parengtą planą, suderintą su Vilniaus miesto savivaldybės visuomenės sveikatos biuru ir lopšelio – darželio vadovu.
 | * Visuomenės sveikatos priežiūros specialistas dirba 0,25 etato ir dirba tik 2 dienas per savaitę.
* Pasyvus dalies pedagogų dalyvavimas įgyvendinant sveikatą stiprinančias veiklas, motyvacijos stoka.
* Nepakankamas tėvų dėmesys vaikų sveikos gyvensenos įpročių ir gyvenimo įgūdžių formavimui.
 |
| **2. Psichosocialinė aplinka.**  | * Darbuotojai ir šeimos gauna logopedo, sveikatos priežiūros specialisto pagalbą.
* Dėmesys skiriamas konstruktyviam bendravimui su šeima, reaguojama į jų poreikius ir pasiūlymus.
* Kasmet dalyvaujame sąmoningumo didinimo mėnesio veiklose „Be patyčių“, minime Tolerancijos dieną, palaikome Dauno sindromu, Autizmu sergančius vaikus dieną.
* Integruojama prevencinė socialinio - emocinio intelekto ugdymo programa „Kimochis keturiose ikimokyklinio ugdymo grupėse.
 | * Nėra atliktas bendruomenės mikroklimato tyrimas.
* Nėra psichologo ir socialinio pedagogo etatų.
* Ne visi darbuotojai aktyviai įsitraukia į psichosocialinės ir emocinės aplinkos kūrimą ir palaikymą, teikia rekomendacijas ir siūlymus.
 |
| **3. Fizinė aplinka** | * Grupių aplinka pritaikyta vaikų amžiui, atitinka higienos normas. Atnaujinama grupės aplinka, priemonės, baldai.
* Darželio kiemo teritorija aptverta, saugoma, nuolat tvarkoma.
* Lauko įrenginiai nuolat tvarkomi, tikrinami, keičiami ir papildomi. Smėlis atnaujinamas, smėlio dėžė uždengiama. Buitinių atliekų aikštelė tinkamai įrengta ir prižiūrima.
* Vaikams sudarytos sąlygos fiziniam aktyvumui pasireikšti: salėje 2 kartus per savaitę vyksta kūno kultūros užsiėmimai. Judrios veiklos vykdomos visus metus. Kieme įrengta Saugaus eismo aikštelė.
* Grupių bendruomenės dalyvauja aktyviai sportiniuose renginiuose; „Aš ir tu sportuokime kartu“, „Sportuojanti šeima“.
* Maistas gaminamas virtuvėje. Valgiaraščiai (Sveikatai palankus) sudaryti atsižvelgiant į rekomenduojamas paros energijos ir maistinių medžiagų normas vaikams. Valgiaraštis patvirtintas lopšelio-darželio direktoriaus įsakymu.
* Geriamo vandens kokybė atitinka visuomenės sveikatos teisės aktų reikalavimus. Grupėse vaikams prieinamoje vietoje yra patiekiamas vanduo.
* Visuomenės sveikatos priežiūros specialistai ir socialiniai partneriai veda sveikatinimo veiklas.
* Dalyvaujame ES finansuojamose programose: „Pienas vaikams“ ir „Vaisių vartojimo skatinimas mokyklose“.
 | * Ne visos šeimos laikosi sveikos mitybos principų.
 |
| **4. Žmogiškieji ir materialiniai ištekliai** | * Įstaigos administracija, specialistai, mokytojai tobulina kvalifikaciją sveikatos saugojimo ir stiprinimo klausimais.
* Mokytojams teikiama informacija apie vykdomus mokymus, renginius regione, rajone, šalyje.
* Kasmet iš mokytojų ir kitų darbuotojų renkama informacija apie priemonių poreikį, suplanuojamos ir numatomi viešieji pirkimai.
* Organizuojama edukacinės išvykos, ekskursijos į Saugaus eismo klasę, odontologo kabinetą.
 | * Ne visos darželio bendruomenės šeimos laikosi sveikos mitybos principų, veiklos ir poilsio režimo karantino metu.
* Nepakankamai išskiriami kvalifikacijos tobulinimo poreikiai sveikatos stiprinimo srityje.
* Nepakankamas tėvų (globėjų, rūpintojų) įtraukimas į sveikatos ugdymo veiklą.
* Nepakankamas kitų ugdymo procese dalyvaujančių asmenų kvalifikacijos tobulinimas sveikatos stiprinimo klausimais.
 |
| **5. Sveikatos ugdymas** | * Lopšelio – darželio programos turinys atspindi Sveikatos ugdymo kompetencijos ugdymo(si) ypatumus.
* Vykdomi civilinės saugos mokymai, evakuacijos pratybos.
* Mokytojai sveikatos ugdymą įtraukia į ugdymo veiklos planus, numato tikslus ir uždavinius atsižvelgia į amžių, vaikų poreikius.
* Lopšelio – darželio bendruomenės nariai aktyviai dalyvauja įvairiuose sveikatos stiprinimo projektuose: ,,Graži šypsena“, ,,Sveikata visus metus“.
 | * Trūksta vaikų idėjų ir iniciatyvų kokių veiklų norėtų, kas patinka.
* Dalis tėvų mažai domisi sveikatos kompetencijos ugdymu.
* Judrios veiklos organizavimo stoka gryname ore visais metų laikais.
 |
| **6. Sveikatą stiprinančios mokyklos patirties sklaida** | * Šeimos informuotos apie sveikatos stiprinimo programos rengimą.
* Sveikatos stiprinimo veikla viešinama darželio internetinėje svetainėje, Kindervibe programoje, darželio laikraštyje „Ąžuoliukas“.
* Numatyti įvairūs renginiai ir priemonės sveikatos stiprinimo sklaidai.
* Sveikatos stiprinimo veikloje dalyvauja mokytojai, tėvai, nepedagoginiai specialistai.
* Įstaigos mokytojai dalyvauja regiono, rajono, šalies ir tarptautiniuose renginiuose, projektuose.
 | * Nepakankamai vykdoma sklaida apie sveikatos stiprinimo veiklą įstaigoje už lopšelio – darželio ribų.
 |
| **Galimybės** | **Grėsmės** |
| 1. Sistemingai ir nuosekliai vykdyti sveikatinimo veiklas.2. Padėti šeimai ugdyti sveiką vaiką, teikiant kokybiškas sveikatinimo paslaugas, ieškant naujų bendradarbiavimo su šeimomis formų.3. Sudaryti sąlygas bendruomenės nariams ugdytis pozityvų požiūrį į sveiką gyvenseną, kuriant ir diegiant prevencines programas, sutelkiant bendruomenę, gerinant įstaigos mikroklimatą. 4. Gerinti ir užtikrinti ugdymo kokybę, taikant aktyviuosius sveikatos ugdymo metodus ir inovacijas, dalyvaujant sveikatos stiprinimo projektuose siekiant bendruomenės sveikatos įgūdžių tobulinimo. | 1. Šeimose neskatinama sveika gyvensena.2. Blogėjanti vaikų sveikatos būklė (raumenų ir skeleto sistemos sutrikimai, virškinimo sistemos sutrikimai, endokrininės, maisto ir medžiagų sistemos sutrikimai, kvėpavimo sistemos sutrikimai).3. Nepakankamas vaikų fizinis aktyvumas sąlygoja skeleto-raumenų, kraujotakos, kvėpavimo sistemų sutrikimus.4. Nepakankamas finansavimas sveikatingumo priemonėms ir metodinei medžiagai įsigyti.5. Blogėjanti epidemiologinė situacija šalyje. |

**III skyrius**

**SVEIKATOS STIPRINIMO PROGRAMOS TikslaS, prioritetai**

**Programos tikslas** – formuoti Rudaminos vaikų lopšelio – darželio ,,Ąžuoliukas“ ugdytinių sveikos gyvensenos įgūdžius, bendromis visos lopšelio – darželio bendruomenės pastangomis, stiprinti fizinę, psichinę bei socialinę sveikatą bei kurti sveikatai palankią aplinką.

**Programos prioritetai** – Visų lopšelio – darželio bendruomenės narių aktyvus įsitraukimas į sveikatinimo veiklos planavimą ir įgyvendinimą.

**Programos uždaviniai:**

* + - 1. Užtikrinti sveikatos stiprinimo programos veiklų planavimą ir įgyvendinimą.
			2. Plėtoti ir stiprinti lopšelio – darželio bendruomenės narių tarpusavio santykius ir bendradarbiavimą.
			3. Kurti sveikatai palankią ir saugią aplinką, kuri padėtų formuoti lopšelio – darželio bendruomenės sveikos gyvensenos įgūdžius.
			4. Sutelkti lopšelio – darželio bendruomenės narius sveikatos stiprinimo ir ugdymo veiklai, racionaliai panaudoti esamus žmogiškuosius ir materialiuosius išteklius.
			5. Užtikrinti sveikatos ugdymo kokybę, laiduojant sveikatos ugdymo procesų plėtrą.
			6. Skleisti įstaigos gerąją patirtį apie sveikatos stiprinimo veiklą savivaldybėse ir šalies lopšelio – darželio bendruomenėms.

**IV skyrius**

**SVEIKATOS STIPRINIMO PROGRAMOS uždaviniai, priemonės, laukiami rezultatai ir jų vertinimo rodikliai**

***1 veiklos sritis. SVEIKATOS STIPRINIMO VEIKLOS VALDYMO STRUKTŪRA, POLITIKA IR KOKYBĖS UŽTIKRINIMAS.***

**Uždavinys -** *Užtikrinti sveikatos stiprinimo programos veiklų planavimą ir įgyvendinimą.*

|  |  |  |  |
| --- | --- | --- | --- |
| Rodiklis  | Priemonė | Priemonės įgyvendinimo data | Už priemonės įgyvendinimą atsakingi asmenys |
| 1.1. Lopšelyje - darželyje sudaryta sveikatos stiprinimo veiklą organizuojanti grupė, į kurios sudėtį įeina lopšelio – darželio bendruomenės nariai. | 1.1.1. Sudaryta sveikatos stiprinimo veiklą organizuojanti darbo grupė (tėvų, mokytojų, nepedagoginių darbuotojų, administracijos atstovo, visuomenės sveikatos specialisto). | KasmetRugsėjo mėn. 2 – 3 savaitė | Lopšelio – darželio direktoriusVisuomenės sveikatos priežiūros specialistas |
| 1.1.2. Visuomenės sveikatos priežiūros specialisto veiklos integruotos į sveikatą stiprinančios mokyklos programą. | 2021-2025 m. | Visuomenės sveikatos priežiūros specialistas |
| 1.2. Sveikatos stiprinimo programos įtraukimas į lopšelio – darželio veiklas.  | 1.2.1. Sveikatos stiprinimo veiklų įtraukimas į lopšelio – darželio metų ugdymo planus ir strateginį planą.  | 2021-2025 m. | Lopšelio – darželio direktoriusSveikatos stiprinimo veiklą organizuojanti grupė |
| 1.2.2. Visuomenės sveikatos priežiūros specialisto veiklas įtraukti į metinius lopšelio-darželio veiklos planus. | 2021-2025 m. | Visuomenės sveikatos priežiūros specialistas |
| 1.3. Numatytas sveikatos stiprinimo procesų ir rezultatų vertinimas. | 1.3.1. Supažindinti lopšelio-darželio mokytojus su SSM veikla bei šios programos įgyvendinimo eiga. (lankstinukų parengimas, informacijos sklaida lopšelio – darželio svetainėje, bendravimo su tėvais programoje Kindervibe). | 2021-2025 m.Sausio mėn. 1 savaitėKovo mėn. 1 savaitėGegužės mėn. 1 sav.Liepos mėn. 1 savaitėRugsėjo mėn. 1 savaitėLapkričio mėn. 1 savaitė | Sveikatos stiprinimo veiklą organizuojanti grupė |
| 1.3.2. Tyrimas ,,Rudaminos vaikų lopšelio – darželio ,,Ąžuoliukas“ sveikatos stiprinimo programos veiksmingumo nustatymas“ (lopšelio – darželio bendruomenės narių apklausa (raštu, žodžiu). | Kasmet Spalio mėn. | Sveikatos stiprinimo veiklą organizuojanti grupė |
| 1.3.3. Atlikti vaikų sveikatos stiprinimo programos atskirų sričių vertinimą, mokslo metų pabaigoje. Rezultatų vertinimo metodai: apklausa (raštu, žodžiu), anketavimas, vaizdo medžiagos analizė, sveikatos ugdymo veiklos stebėjimas, mokinių pasiekimų analizė ir dokumentų analizė. | KasmetGruodžio mėn.  | Visuomenės sveikatos priežiūros specialistasSveikatos stiprinimo veiklą organizuojanti grupė |
| 1.3.4. Sisteminiai sveikatos stiprinimo veiklą organizuojančios darbo grupės susirinkimai, kurių metu aptariami pasiekti rezultatai ir kilusios problemos.  | 2021-2025 m. 2 kartus per metus | Sveikatos stiprinimo veiklą organizuojanti grupė  |
| **Laukiami rezultatai :**Sveikatos stiprinimas įtrauktas į Rudaminos vaikų lopšelio – darželio ,,Ąžuoliukas“ veiklos planavimo dokumentus.Tinkamas sveikatos stiprinimo veiklų planavimas ir sistemingas vertinimas padės sėkmingai įgyvendinti sveikatos stiprinimo programą. |

**Naudojami vertinimo šaltiniai:** Rudaminos vaikų lopšelio – darželio ,,Ąžuoliukas“ sveikatos stiprinimo programa, sveikatos stiprinimo veiklą lopšelyje – darželyje organizuojančios grupės dokumentacija, tėvų susirinkimų protokolai, informacija apie ugdytinių sveikatą, sveikatos stiprinimo veiklą organizuojančios grupės susirinkimų protokolai, lopšelio – darželio informaciniai leidiniai, apklausų rezultatai, grupių auklėtojų ataskaitos, visuomenės sveikatos specialisto ir judesio korekcijos mokytojo – ataskaitos.

**Vertinimo metodai:** dokumentų analizė, savianalizė, veiklos tebėjimas ir aptarimas, anketavimas.

***2 veiklos sritis. PSICHOLOGINĖ APLINKA***

**Uždavinys** *- Plėtoti ir stiprinti lopšelio – darželio bendruomenės narių tarpusavio santykius ir bendradarbiavimą.*

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 2.1. Kuriami ir puoselėjami geri lopšelio - darželio bendruomenės narių tarpusavio santykiai.  | 2.1.1. Organizuoti ir įgyvendinti šeimos šventę. | Kasmet gegužės mėn. | Mokytojai |
| 2.1.2. Darželio bendruomenės mikroklimato tyrimas. | 2021 m. balandžio mėn. | Lopšelio – darželio direktorius |
| 2.1.3. Sveikatos iššūkis bendruomenei. (kas 2 mėnesius vaikams bei jų tėvams skelbiamas sveikatos iššūkis). | Kasmetvasario mėn.,balandžio mėn.,birželio mėn.,rugpjūčio mėn.,spalio mėn.,gruodžio mėn. | Visuomenės sveikatos priežiūros specialistas |
| 2.1.4. Pasakų terapija, vertybių ugdymas. | Kasmet2 kartus per mėnesį | Mokytojai |
| 2.1.5. „Saulytės“. Dauno sindromu sergančių vaikų palaikymo diena. | Kasmet kovo 21 d. | Mokytojų ir tėvų bendruomenė, VGK nariai |
| 2.1.6. „Kitoks vaikas“. Autizmu sergančių vaikų palaikymo diena. | Kasmet balandžio 2 d. | Mokytojų ir tėvų bendruomenė,VGK nariai |
| 2.2. Sudarytos galimybės visiems lopšelio - darželio bendruomenės nariams dalyvauti vykdant sveikatos stiprinimo programą. | 2.2.1. Sukurti anoniminę apklausą tėvams ir kitiems lopšelio – darželio bendruomenės nariams, kurioje lopšelio – darželio bendruomenės nariai gali teikti pasiūlymus dėl sveikatos stiprinimo programos vykdymo. | Kasmet lapkričio mėn. | Lopšelio – darželio direktorius |
| 2.2.2. Lopšelio – darželio tarybos ir vaikų gerovės komisijos narių rekomendacijos, pasiūlymai. | Kasmet Birželio mėn. | Tarybos nariai, VGK nariai |
| 2.2.3. ,,Pagalba tėvams namuose“ logopedo rekomendacijos, žaidimai, pratimai, lavinantys kalbą. | Pagal poreikį | Logopedas |
| 2.3. Numatytas smurto mažinimas.  | 2.3.1. Prevencinės socialinio - emocinio intelekto ugdymo programos „Kimochis“ integravimas į ugdymo procesą. | Kasmet | Mokytojai |
| 2.3.2. 2017 m. liepos 26 d. Įsakymo Nr. V1-51 parengto Rudaminos vaikų lopšelio-darželio „Ąžuoliukas“ ,,Patyčių prevencijos, intervencijos ir stebėsenos tvarkos aprašo“ įgyvendinimas. | 2021-2025 m. | Lopšelio – darželio direktorius, VGK nariai |
| 2.3.3. Organizuoti prevencinį renginį ,,Tolerancijos diena“. | KasmetLapkričio 16 d. | Mokytojai |
| 2.3.4. Organizuoti prevencinį renginį ,,Be patyčių“. | Kasmet kovo mėn. | Mokytojai, VGK nariai |
| 2.3.5. Tėvų apklausa dėl smurto ir patyčių. | 2022 m. spalio mėn. | Lopšelio – darželio direktorius |
| 2.3.6. Prevencinės programos ,,Patyčių ir smurto, krizinių situacijų valdymo programa“ parengimas ir įgyvendinimas. | 2021 m. rugsėjo mėn. | Lopšelio – darželio direktorius |
| **Laukiami rezultatai:**1. Užtikrinti geri lopšelio – darželio bendruomenės narių tarpusavio santykiai.
2. Sukurta saugi ir sveikatai palanki psichosocialinė aplinka.
3. Aktyvus lopšelio – darželio bendruomenės įsitraukimas į sveikatą stiprinančias veiklas.
 |

**Naudojami vertinimo šaltiniai:** prevencinės programos, sveikatos stiprinimo veiklą organizuojančios grupės dokumentacija, vaikų gerovės komisijos posėdžių protokolai, tėvų susirinkimų protokolai, sveikatos stiprinimo veiklą organizuojančios grupės protokolai, lopšelio – darželio metinės veiklos ataskaitos, visuomenės sveikatos priežiūros specialisto ataskaitos, informaciniai leidiniai, pranešimai, stendai, tyrimų rezultatai.

**Vertinimo metodai:** apklausa (žodžiu, raštu), veiklos stebėjimas ir aptarimas, pokalbiai su ugdytiniais, pokalbiai su tėvais, darželio bendruomenės mikroklimato tyrimo rezultatai.

***3 veiklos sritis. FIZINĖ APLINKA***

**Uždavinys** *- Kurti sveikatai palankią ir saugią aplinką, kurį padėtų formuoti lopšelio – darželio bendruomenės sveikos gyvensenos įgūdžius.*

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 3.1. Užtikrinama lopšelio – darželio teritorijos, patalpų sauga ir kuriama sveikatą stiprinanti aplinka. | 3.1.1. Įrengti sveikatingumo taką lopšelio – darželio kieme.  | 2021 m. rugpjūčio mėn. | Lopšelio – darželio direktorius, pavaduotojas administracijai ir ūkiui |
| 3.1.2 Įrengti batutą lopšelio – darželio žaidimų aikštelėje. | 2021 m. balandžio mėn. | Lopšelio – darželio direktorius, pavaduotojas administracijai ir ūkiui |
| 3.1.3. Geriamojo vandens patikra. | 2022 m. ir 2024 m. vasario mėn. | Pavaduotojas administracijai ir ūkiui |
| 3.1.4. Smėlio patikra.  | Kasmet birželio mėn. | Pavaduotojas administracijai ir ūkiui |
| 3.1.5. Žaidimų aikštelių patikra ir kontrolė. | Kasmet rugpjūčio mėn. | Lopšelio – darželio direktorius |
| 3.1.6. Geriamojo vandens užtikrinimas ugdytinių grupėse (vandens aparatų dezinfekcija). | Kasmet rugpjūčio mėn. | Pavaduotojas administracijai ir ūkiui |
| 3.1.7. Interaktyvių lėkščių ,,Hopspots“ integravimas į fizinio aktyvumo veiklas. | Nuolat | Judesio korekcijos mokytojas, Muzikos mokytojas, mokytojai |
| 3.2. Skatinamas lopšelio – darželio bendruomenės narių fizinis aktyvumas. | 3.2.1. Organizuoti lopšelio – darželio ugdytinių sporto žaidynes.  | Kasmetgegužės mėn. | Judesio korekcijos mokytojas |
| 3.2.2. Dalyvauti fizinį aktyvumą skatinančiuose renginiuose, projektuose. | 2021 – 2025 m. | Judesio korekcijos mokytojas, visuomenės sveikatos priežiūros specialistas |
| 3.2.3. Organizuoti šiaurietiško ėjimo užsiėmimus lopšelio - darželio grupių bendruomenėms. | Kartą per mėnesį | Lopšelio – darželio direktorius, mokytojai |
| 3.2.4. Organizuoti fizinę veiklą tėvams, vaikams bei lopšelio – darželio darbuotojams lauke. | Kasmet rugsėjo mėn. | Judesio korekcijos mokytojas, mokytojai |
| 3.3. Organizuojama sveikatai palanki mityba.  | 3.3.1. Organizuoti sveikatai palankios mitybos principus atitinkantį, visavertį vaikų maitinimą. | Nuolat | Lopšelio – darželio direktorius, pavaduotojas administracijai ir ūkiui |
| 3.3.2. Dalyvauti programose „Pienas vaikams“, ir „Vaisių vartojimo skatinimas mokyklose“. | Nuolat | Lopšelio – darželio direktorius, pavaduotojas administracijai ir ūkiui |
| **Laukiami rezultatai:** 1. Sukurta saugi ir sveikatą stiprinanti mokykla.
2. Lopšelio – darželio bendruomenės nariai fiziškai aktyvūs.
3. Lopšelyje – darželyje organizuotas sveikatai palankios mitybos principus atitinkantis, visavertis vaikų maitinimas.
 |

**Naudojami vertinimo šaltiniai:** saugos patikros aktai, sveikatos stiprinimo veiklą organizuojančios grupės dokumentacija, posėdžių, susirinkimų protokolai, lopšelio – darželio metinės veiklos ataskaitos, tėvų susirinkimų protokolai, kontrolinių darbų grafikai, finansinės ataskaitos, lopšelio – darželio materialinių vertybių apskaitos dokumentai, sąmata.

**Vertinimo metodai:** dokumentų analizė, apklausa, materialinių vertybių inventorizacija, veiklų stebėjimas ir aptarimas.

***4 veiklos sritis. ŽMOGIŠKIEJI IR MATERIALINIAI IŠTEKLIAI***

**Uždavinys** *- Sutelkti lopšelio – darželio bendruomenės narius sveikatos stiprinimo ir ugdymo veiklai, racionaliai panaudoti esamus žmogiškuosius ir materialiuosius išteklius.*

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 4.1. Organizuojamas pedagogų ir kitų ugdymo procese dalyvaujančių specialistų profesinių kompetencijų tobulinimas sveikatos stiprinimo ir ugdymo klausimais | 4.1.1. Mokytojų dalyvavimas sveikatą stiprinančiuose mokymuose, seminaruose. | 2021 – 2025 m. | Mokytojai, bendruomenės nariai |
| 4.1.2. Dalyvauti SSM organizuojamuose kvalifikacijos tobulinimo renginiuose.  | 2021-2025 m. | Sveikatos stiprinimo veiklą organizuojanti grupė, mokytojai, bendruomenės nariai. |
| 4.1.3. Dalyvauti Besimokančių darželių tinklo mokymuose, seminaruose. | 2021-2022 m. | Mokytojai |
| 4.1.4. Pirmosios pagalbos mokymai pedagogams. | 2022 m. rugsėjo mėn. | Visuomenės sveikatos priežiūros specialistas, lopšelio – darželio direktorius |
| 4.2. Lopšelio – darželio bendruomenės nariai pasitelkiami ugdant sveikatą.  | 4.2.1. Renginiai įvairiomis temomis, skirti visai lopšelio – darželio bendruomenei. | Kasmet | Mokytojai |
| 4.2.2. Edukacijos, išvykos, ekskursijos ir edukacinės veiklos sveikatos stiprinimo tema. | Kasmet pavasarį ar rudenį | Mokytojai |
| 4.3. Numatytas metodinės medžiagos, mokymo priemonių ir kito inventoriaus, skirtų sveikatos stiprinimo veiklai vykdyti, įsigijimas.  | 4.3.1. Mokytojai ir kiti specialistai teikia poreikių priemonių įsigijimui, skirto sveikatos stiprinimui ir organizuojami viešieji pirkimai. | Du kartus per metus rugsėjo ir vasario mėnesį. | Lopšelio – darželio direktorius, pavaduotojas administracijai ir ūkiui |
| 4.3.2. Įsigyti naujos metodinės medžiagos ir kitų sveikatos ugdymui reikalingų priemonių. | Pagal poreikį | Lopšelio -darželio direktorius, pavaduotojas administracijai ir ūkiui |
| 4.4. Į sveikatos stiprinimo procesus įtraukiami lopšelio – darželio partneriai.  | 4.4.1. Bendradarbiauti su SSM tinklui priklausančiomis mokyklomis. | 2021-2025 m. | Visuomenės sveikatos priežiūros specialistas, Sveikatos stiprinimo veiklą organizuojanti grupė |
| 4.4.2. Bendradarbiavimas su Rudaminos ambulatorija, VšĮ VILNIAUS RAJONO CENTRINĖ POLIKLINIKA (Taikos g. 10, Rudaminos k.). | Tris kartus per metus | Mokytojai |
| 4.4.3. Pasirašyti bendradarbiavimo sutartį su Vilniaus r. Marijampolio vaikų lopšeliu- darželiu. | 2021 m. rugsėjo mėn. | Lopšelio – darželio direktorius |
| 4.4.4. Pasirašyti sutartį su Mickūnų vaikų lopšeliu-darželiu. | 2022 m. sausio mėn. | Lopšelio – darželio direktorius |
| **Laukiami rezultatai:**1. Sudarytos tinkamos sąlygos sveikatos ugdymo procese dalyvaujančių specialistų profesinių kompetencijų tobulinimui sveikatos stiprinimo ir ugdymo klausimais.
2. Ugdymo(si) erdvės aprūpintos sveikatos ugdymui reikalingomis priemonėmis.
3. Rudaminos vaikų lopšelio – darželio ,,Ąžuoliukas“ socialiniai partneriai aktyviai dalyvauja sveikatos ugdyme.
 |

**Naudojami vertinimo šaltiniai:** profesinių kompetencijų tobulinimo planai, sveikatos stiprinimo veiklą organizuojančios grupės planai ir ataskaitos, tarpžinybinio bendradarbiavimo sutartys, finansinės ataskaitos.

**Vertinimo metodai:** dokumentų analizė, pokalbiai, anketavimas, vaizdo medžiagos analizė, veiklų stebėjimas ir aptarimas.

***5 veiklos sritis. SVEIKATOS UGDYMAS***

**Uždavinys** - Užtikrinti sveikatos ugdymo kokybę, laiduojant sveikatos ugdymo procesų plėtrą.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys (tik pareigos) |
| 5.1. Sveikatos ugdymas apima įvairias sveikatos sritis: fizinį aktyvumą ir sportą; sveikatai palankią mitybą; tabako, alkoholio ir kitų psichiką veikiančių medžiagų vartojimo bei nelaimingų atsitikimų, traumų, streso, prievartos, patyčių prevenciją. | 5.1.1. Sveikatai palankaus maisto savaitė. (Parengti ir vesti sveikatos ugdymo veiklas, sveikos mitybos skatinimo tema, paruošti informacinius pranešimus darželio bendruomenei ir lankstinukus tėvams) | Kasmet kovo mėn. | Visuomenės sveikatos priežiūros specialistas |
| 5.1.2. Sporto diena Ąžuoliuke. (informacinių pranešimų tėvams ir lopšelio – darželio bendruomenės nariams parengimas, judrieji žaidimai lauke ir salėje) | 2021-2025 m.birželio mėn. | Sveikatos stiprinimo veiklą organizuojanti grupė |
| 5.1.3. Linksmoji mankšta, skatinanti lopšelio – darželio ugdytinių fizinį aktyvumą. | Kasdien | Mokytojai, judesio korekcijos mokytoja. |
| 5.1.4. Spektakliai sveikatos stiprinimo temomis.  | Kasmet balandžio mėn. | Neformaliojo (papildomojo) ugdymo (teatro) mokytojas |
| 5.1.5. Parengti ir vesti sveikatos ugdymo veiklas apie emocinio raštingumo gerinimą, naudojant emocijų blokus, knygutes. | Kasmetlapkričio mėn. | Visuomenės sveikatos priežiūros specialistas |
| 5.1.6. Animacijos vaikams apie emocijas sukūrimas naudojimas ugdymo veikloje. | 2021 m. balandžio mėn. | Mokytojai |
| 5.1.7. Parengti ir vesti ugdymo veiklas, žalingų įpročių tema. (parengti informacinį pranešimą tėvams ir lopšelio – darželio darbuotojams apie alkoholio, tabako ir narkotikų žalą vaikui ir visuomenei). | Kasmetvasario mėn. | Visuomenės sveikatos priežiūros specialistas |
| 5.1.8. Žalingų įpročių prevencija, prevencinis renginys ,,Diena be žalingų įpročių“. | 2021-2025 m.Balandžio mėn. | Sveikatos stiprinimo veiklą organizuojanti grupė |
| 5.1.9. Susitikimai su gelbėjimo tarnybų specialistais (policininkais). | Kartą per metus spalio-lapkričio mėnesį | Mokytojai |
| 5.2. Lopšelyje – darželyje įgyvendinamos kitos su sveikatos stiprinimu susijusios programos.  | 5.2.1. Dalyvauti organizuojant ir įgyvendinant Vilniaus miesto savivaldybės visuomenės sveikatos biuro burnos higienos projektą ,,Graži šypsena“. | Kasmet | Visuomenės sveikatos priežiūros specialistas |
| 5.2.2. Dalyvauti organizuojant ir įgyvendinant projektą ,,Sveikata visus metus“. | 2021 -2025 m. | Visuomenės sveikatos priežiūros specialistas |
| 5.2.3. Dalyvauti fizinį aktyvumą skatinančiame projekte ,,Lietuvos mažųjų žaidynės“. | Kasmet rugsėjo mėn. | Judesio korekcijos mokytoja |
| **Laukiami rezultatai:**1. Užtikrinta sveikatos ugdymo kokybė.
2. Sveikatos ugdymas apima įvairias sveikatos sritis: aktyvumą ir sportą; sveikatai palankią mitybą; tabako, alkoholio ir kitų psichiką veikiančių medžiagų vartojimo bei nelaimingų atsitikimų, traumų, streso, prievartos, patyčių prevenciją.
3. Sėkmingai įgyvendinti su sveikatos stiprinimu susiję projektai ir programos.
 |

**Naudojami vertinimo šaltiniai:** projektų dokumentacija, metodinių grupių dokumentacijos, sveikatos stiprinimo veiklą organizuojančios grupės ataskaitos, tėvų susirinkimo protokolai, visuomenės sveikatos priežiūros specialisto ataskaitos, informacija sveikatos stiprinimo ir ugdymo klausimais.

**Vertinimo metodai:** dokumentų analizė, mokinių pasiekimų analizė, apklausa (žodžiu, raštu), sveikatos ugdymo veiklos stebėjimas ir aptarimas.

***6 veiklos sritis. SVEIKATĄ STIPRINANČIOS MOKYKLOS PATIRTIES SKLAIDA***

**Uždavinys** - Skleisti įstaigos gerąją patirtį apie sveikatos stiprinimo veiklą savivaldybėse ir šalies lopšelio - darželio bendruomenėms.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi asmenys |
| 6.1. Numatyta sveikatą stiprinančios mokyklos patirties sklaida lopšelyje – darželyje. | 6.1.1. Parengti ir platinti darželio bendruomenės nariams lankstinuką apie lopšelio - darželio sveikatos stiprinimo programą. | KasmetSpalio mėn. | Sveikatos stiprinimo veiklą organizuojanti grupė. |
| 6.1.2. SMLPC parengtos atmintinės „Aš renkuosi sveikatą stiprinančią mokyklą“ platinimas lopšelio – darželio bendruomenės nariams. | KasmetSpalio mėn. | Visuomenės sveikatos priežiūros specialistas |
| 6.1.3. Informacijos apie sveikatos stiprinimo programos vykdymą sklaida lopšelio – darželio svetainėje: [www.rudaminosdarzelis.lt](http://www.rudaminosdarzelis.lt). | Nuolat | Lopšelio – darželio direktorius |
| 6.1.4. Informacijos sklaida lopšelio - darželio laikraštyje „Ąžuoliukas“. | Nuolat | Lopšelio – darželio direktorius |
| 6.1.5. Informaciniai pranešimai Mokytojų metodinėje taryboje, Vaikų gerovės komisijos posėdžiuose.  | 2021 – 2025 m.3 kartus per metus | Visuomenės sveikatos priežiūros specialistas, mokytojai.  |
| 6.2. Numatyta sveikatą stiprinančios mokyklos patirties sklaida už mokyklos ribų. | 6.2.1. Skleisti lopšelio - darželio gerąją darbo patirtį sveikatos stiprinimo klausimais rajono, respublikos spaudoje, internetinėje svetainėje www.ikimokyklinis.lt, [www.smlpc.lt](http://www.smlpc.lt), Švietimo naujienos, įtraukiant bendruomenės narius. | 2021-2025 m. | Mokytojai |
| **Laukiami rezultatai:**1. Periodiškas informacijos apie sveikatos stiprinimo veiklą pateikimas lopšelio – darželio bendruomenei, panaudojant įvairias komunikacijos priemones.
2. Užtikrinta sveikatos stiprinimo programos įgyvendinimo gerosios patirties sklaida už mokyklos ribų.
 |

**Naudojami vertinimo šaltiniai:** sveikatos stiprinimo veiklą organizuojančios grupės darbo planai ir ataskaitos, lopšelio – darželio metinės veiklos ataskaitos, patirties sklaidos dokumentai (publikacijos žiniasklaidoje, lankstinukai, informaciniai pranešimai), lopšelio – darželio internetinėje svetainėje pateikta informacija.

**Vertinimo metodai:** dokumentų analizė, apklausa (žodžiu, raštu), diskusijos, vaizdo medžiagos analizė.

**V SKYRIUS**

**SVEIKATOS STIPRINIMO PROGRAMOS ĮGYVENDINIMO VERTINIMAS**

Sveikatos stiprinimo programos vertinimas bus atliekamas kiekvienų mokslo metų pabaigoje, remiantis nustatytais kriterijais ir metodais.

**Vertinimo kriterijai:**

1. Rudaminos vaikų lopšelio – darželio ,,Ąžuoliukas“ ugdytinių sveikos gyvensenos įgūdžiai;
2. Lopšelio – darželio ugdytinių sergamumas;
3. Lopšelio – darželio ugdymo (si) aplinka;
4. Lopšelio – darželio bendruomenės narių aktyvumas sveikatos ugdyme;
5. Mokytojų kvalifikacijos kėlimas ir gerosios patirties sklaida.

**Vertinimo metodai:**

1. Vaikų sveikos gyvensenos įgūdžių nuostatų vertinimas;
2. Vaikų sergamumo ataskaita ir analizė;
3. Vidaus audito, sveikatos stiprinančios mokyklos veiklos srities rodiklių įvertinimas;
4. Anketos, apklausos, klausimynai bendruomenės nariams, tėvams.

Vertinimą pagal vertinimo rodiklius atliks sveikatos stiprinimo veiklą organizuojanti grupė.

Lopšelio – darželio bendruomenės nariai su vertinimo rezultatais supažindinami susirinkimuose, lopšelio – darželio interneto svetainėje.

**VI SKYRIUS**

**PROGRAMOS ĮGYVENDINIMO lėšų šaltiniai**

Programai įgyvendinti bus skiriamos:

6.1. Programai skirtos valstybės biudžeto lėšos.

6.2. Tėvų pajamų įmokų lėšos.

**VII SKYRIUS**

**baigiamosios nuostatos**

1. Už sveikatos stiprinimo programos „Sveikų ąžuoliukų šalis“ įgyvendinimo koordinavimą atsakinga Sveikatos stiprinimo veiklos organizavimo grupė.

2. Programos įgyvendinimo kontrolę vykdo lopšelio-darželio direktorius.

3. Sveikatos stiprinimo veiklos organizavimo grupė darželio tarybai, mokyklos bendruomenei metų pabaigoje pateikia metinę veiklos vertinimo ataskaitą.

4. Atsižvelgiant į bendruomenės poreikius, sveikatos stiprinimo programos įgyvendinimą, metinį veiklos planą ir Strateginį planą, Sveikatos stiprinimo programa gali būti koreguojama.

5. Vieši pranešimai apie sveikatos ugdymo veiklą skelbiami informaciniuose stenduose grupėse, darželio laikraštyje „Ąžuoliukas“, Kindervibe programoje ir darželio internetinėje svetainėje, adresu [www.rudaminosdarzelis.lt](http://www.rudaminosdarzelis.lt).

\_\_\_\_\_\_\_\_\_\_\_\_\_\_\_\_\_\_\_\_\_\_